Nacionālā veselības dienesta līguma uzskaites Nr. \_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_līguma uzskaites Nr. \_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **LĪGUMS** |  |
| **par Vienotās veselības nozares elektroniskās informācijas sistēmas testa vides lietošanu** |  |
|  |  |
|  |  |
| *202\_. gada \_\_\_\_\_.\_\_\_\_\_\_\_\_\_\_\_\_\_\_\_* |  |
|  |  |
| **Nacionālais veselības dienests** (turpmāk – Dienests), direktora Āra Kasparāna personā, kurš rīkojas saskaņā ar Ministru kabineta 2011.gada 1.novembra noteikumiem Nr.850 „Nacionālā veselības dienesta nolikums”, no vienas puses, un |  |
|  |  |
| **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** (turpmāk – Testēšanas veicējs), kuru saskaņā ar \_\_\_\_\_\_\_\_\_\_\_\_\_\_\_\_\_ pārstāv \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, no otras puses, abi kopā saukti Līdzēji, noslēdz šādu līgumu (turpmāk – Līgums): |  |
|  |  |
| 1. **Galvenie noteikumi** |  |
|  |  |
| 1.1. Līgums nosaka kārtību, kādā Testēšanas veicējs piekļūst **Vienotajai veselības nozares elektroniskās informācijas sistēmas testa videi** (turpmāk – TESTA VIDE) un sadarbībā ar Dienestu tiešsaistes režīmā testē datu pārraidi starp TESTA VIDI un Testēšanas veicēja izstrādāto informācijas sistēmu (turpmāk - HIS). |  |
|  |  |
| 1.2. Testēšanas veicējs testē TESTA VIDES saskarņu darbību un datu pārraidi ar HIS saskaņā ar interneta vietnē https://viss.gov.lv/lv/Eves ievietoto dokumentāciju un standartiem (turpmāk - Dokumentācija). |  |
|  |  |
| * 1. Testēšanas veicējs ir atbildīgs par TESTA VIDĒ ievadītās informācijas, tajā skaitā personas datu, satura atbilstību Līguma noteikumiem un normatīvajiem aktiem. Personas dati ir jebkāda informācija, kas attiecas uz identificētu vai identificējamu fizisko personu.   2. Testēšanas veicējs, parakstot Līgumu, apliecina, ka HIS atbilst:   1.4.1. Ministru kabineta 2014.gada 11.marta noteikumu Nr. 134 "Noteikumi par vienoto veselības nozares elektronisko informācijas sistēmu" 13., 13.1, 14. punktu prasībām;  1.4.2. Ministru kabineta 2015.gada 28. jūlija noteikumu Nr. 442 "Kārtība, kādā tiek nodrošināta informācijas un komunikācijas tehnoloģiju sistēmu atbilstība minimālajām drošības prasībām" 5., 15. un 24.punktu prasībām. |  |
|  |  |
| 1. **Līguma izpildes kārtība** |  |
|  |  |
| 2.1. Testēšanas veicējs iegūst tiesības izmantot TESTA VIDI un uzsākt testēšanas darbus pēc Dienesta paziņojuma par testēšanas posma uzsākšanu. |  |
|  |  |
| 2.2. Pēc līguma noslēgšanas Dienests izveido un piešķir Testēšanas veicējam TESTA VIDES pieslēguma kontu(-s). |  |
|  |  |
| 2.3. Par testēšanas uzsākšanas laiku, kā arī par plānotajiem TESTA VIDES darbības pārtraukumiem, Dienests informē Testēšanas veicēju, ievietojot paziņojumu TESTA VIDES ziņojumu lapā. |  |
|  |  |
| 2.4. Testēšanas veicējs nodrošina piekļuvi pie TESTA VIDES tikai caur interneta tīklu ar fiksētu pieslēgumu ar reālām ārējām IP adresēm, kas norādītas Līguma 1.pielikumā. |  |
| 2.5. Dienests nodrošina iespēju Testēšanas veicējam ziņot par problēmu situācijām un saņemt konsultācijas jautājumos, kas saistīti ar TESTA VIDES izmantošanu, izmantojot elektroniskā pasta adresi: help@eveseliba.gov.lv. |  |
| 2.6. Ja testēšanas laikā Testēšanas veicējs atklāj TESTA VIDES programmatūras funkcionalitāti, kura nav specificēta Dokumentācijā vai programmatūras funkcionalitāte neatbilst Dokumentācijai (TESTA VIDES programmatūra darbojas kļūdaini), vai, ja tas, veicot testu, konstatē potenciālus, jebkāda veida draudus drošībai (ar to saprotot – konfidencialitāti, pieejamību, integritāti), neatbilstošu sistēmas darbību („uzvedību”) vai ielaušanās pazīmes savā vai Dienesta testa vidēs, kā arī Testēšanas veicējam ir zināms veids/aizdomas, kā varētu apiet TESTA VIDES drošību, Testēšanas veicējs par to nekavējoties ziņo Dienestam uz e-pasta adresi [help@eveseliba.gov.lv](mailto:help@eveseliba.gov.lv). |  |
| 2.7. Dienests pēc Līguma 2.5. vai 2.6.punktā noteiktās informācijas saņemšanas ne ilgāk kā 7 (septiņu) darba dienu laikā sagatavo atbildi uz Testēšanas veicēja jautājumu. Ja jautājuma risināšanai ir nepieciešams ilgāks laika periods par 7 (septiņām) darba dienām, Dienests minētajā laika periodā sniedz informāciju vienīgi par Testēšanas veicēja jautājuma saņemšanu. |  |
| 2.8. Visu saraksti saistībā ar Līguma izpildi, ja Līgumā nav noteikts citādi, Dienests veic ar Līguma 1.pielikumā norādīto Testēšanas veicēja kontaktpersonu elektroniski pa e-pastu. |  |
|  |  |
| 2.9. Dienests Testēšanas veicēja rīcībā nodod izstrādes un testēšanas procesam HIS testa vides savietošanai (datu apmaiņai) ar TESTA VIDI nepieciešamos sistēmas izejas koda fragmentus, kas atzīstami par ierobežotas pieejamības informāciju. Testēšanas veicējs nodrošina pienācīgu izejas kodu glabāšanu un apstrādi, lai nepieļautu koda daļu vai algoritmu nokļūšanu trešo personu rīcībā. |  |
|  |  |
| **3**.**Līguma spēkā esamība, darbības apturēšana un izbeigšana** |  |
|  |  |
| 3.1. Līgums stājas spēkā ar tā parakstīšanas brīdi un ir spēkā līdz tā izbeigšanai šajā Līgumā noteiktos gadījumos. |  |
|  |  |
| 3.2. Līgums var tikt izbeigts: |  |
| 3.2.1. Līdzējiem par to vienojoties; |  |
| 3.2.2. uz normatīvā akta pamata; |  |
| 3.2.3. Līguma 3.5.punkta kārtībā. |  |
|  |  |
| 3.3. Līdzējs, kurš vēlas izbeigt Līgumu 3.2.1.punkta kārtībā, 30 (trīsdesmit) dienas iepriekš rakstiski paziņo par to otram Līdzējam, minot arī Līguma izbeigšanas iemeslu. |  |
|  |  |
| 3.4. Līdzēji pārskata un saskaņo Līguma noteikumus Līguma darbību ietekmējošo normatīvo aktu izmaiņu gadījumos. Ja vienošanās netiek panākta, jebkurš no Līdzējiem ir tiesīgs vienpusēji izbeigt Līgumu tajā paredzētajā kārtībā. |  |
|  |  |
| 3.5. Dienests var vienpusēji izbeigt Līgumu, ja: |  |
| 3.5.1. Testēšanas veicējs ir rīkojies pretēji kādam Līguma noteikumam vai Dokumentācijā noteiktajai prasībai vai Testēšanas veicējs veicis darbību, kas vērsta uz TESTA VIDES drošības sistēmas apiešanu vai bojāšanu; |  |
| 3.5.2. Testēšanas veicējam zūd tiesiskais vai līgumiskais pamats izmantot TESTA VIDI;  3.5.3. Testēšanas veicējs neatbilst Līguma 1.4.punktā noteiktajām prasībām. |  |
| 3.6. Dienests, konstatējot Līguma 3.5.punktā noteikto gadījumu, elektroniskā veidā nosūta uz Līguma 1.pielikumā norādīto Testēšanas veicēja elektroniskā pasta adresi informāciju par Līguma izbeigšanu, norādot tā izbeigšanas iemeslu. Ar minētas informācijas nosūtīšanas brīdi Līgums tiek uzskatīts par izbeigtu. Papildus elektroniskajam paziņojumam, Dienests nosūta Testēšanas veicējam rakstveida vēstuli, kurā norādīts līguma izbeigšanas iemesls un pievienots vienošanās par Līguma izbeigšanu projekts. Testēšanas veicēja pienākums ir šo vienošanos parakstīt un vienošanās projektus nosūtīt Dienestam. Pēc vienošanās parakstīšanas no Dienesta puses, Dienests nosūta Testēšanas veicējam tā eksemplāru. Vienošanās neparakstīšana no Testēšanas veicēja puses neietekmē Līguma izbeigšanas spēku. |  |
|  |  |
| 3.7. Mainoties tiesiskajiem vai faktiskajiem apstākļiem, Dienestam ir tiesības jebkurā brīdī apturēt Līguma darbību. |  |
|  |  |
| 3.8. Dienests, konstatējot Līguma 3.7.punktā noteikto gadījumu, elektroniskā veidā nosūta uz Līguma 1.pielikumā norādīto Testēšanas veicēja elektroniskā pasta adresi informāciju par Līguma darbības apturēšanu, norādot iemeslu (faktisko vai tiesisko apstākļu maiņu). Ar minētās informācijas nosūtīšanas brīdi Līguma darbība ir apturēta un Testēšanas veicējs nav tiesīgs piekļūt TESTA VIDEI un sadarbībā ar Dienestu tiešsaistes režīmā testēt datu pārraidi starp TESTA VIDI un HIS. |  |
|  |  |
| 3.9. Pēc Līguma 3.8.punktā minētās darbības Dienests sagatavo un nosūta Testēšanas veicējam vienošanās projektu par grozījumu izdarīšanu atbilstoši faktiskajai vai tiesiskajai apstākļu maiņai. Ja Testēšanas veicējs 30 (trīsdesmit) dienu laikā no vēstules saņemšanas brīža nav iesniedzis Dienestam parakstītu vienošanās projektu, Līgums tiek uzskatīts par izbeigtu un Dienests nosūta Testēšanas veicējam rakstveida vēstuli, kurā norādīts līguma izbeigšanas iemesls un pievienots vienošanās projekts par Līguma izbeigšanu. Testēšanas veicēja pienākums ir vienošanās projektu parakstīt un to nosūtīt Dienestam. Pēc vienošanās parakstīšanas no Dienesta puses, Dienests nosūta Testēšanas veicējam tā eksemplāru. Vienošanās neparakstīšana no Testēšanas veicēja puses neietekmē Līguma izbeigšanas spēku. |  |
|  |  |
| 3.10. Ja Dienests Līguma 3.5.1.punkta gadījumā vienpusēji neizbeidz Līguma darbību, Dienests ir tiesīgs apturēt Līguma darbību, nosūtot paziņojumu elektroniskā veidā uz Līguma 1.pielikumā norādīto Testēšanas veicēja elektroniskā pasta adresi, norādot darbības apturēšanas iemeslu. Testēšanas veicējs ir tiesīgs 30 (trīsdesmit) dienu laikā no vēstules saņemšanas brīža iesniegt Dienestam rakstveida apliecinājumu par Līguma 3.5.1.punktā noteiktās darbības pārtraukšanu un turpmāku neveikšanu. Saņemot Testēšanas veicēja apstiprinājumu, Dienests ir tiesīgs atjaunot Līguma darbību. Ja minētajā termiņā testēšanas veicējs nav iesniedzis apliecinājumu, Līgums tiek uzskatīts par izbeigtu un Dienests nosūta Testēšanas veicējam rakstveida vēstuli, kurā norādīts līguma izbeigšanas iemesls un pievienots vienošanās projekts par Līguma izbeigšanu. Testēšanas veicēja pienākums ir vienošanās projektu parakstīt un nosūtīt Dienestam. Pēc vienošanās parakstīšanas no Dienesta puses, Dienests nosūta Testēšanas veicējam tā eksemplāru. Vienošanās neparakstīšana no Testēšanas veicēja puses neietekmē Līguma izbeigšanas spēku. |  |
|  |  |
| 3.11. Dienests ir tiesīgs Līguma 1.2.punktā norādītajā interneta vietnē ievietoto Dokumentāciju vienpersoniski grozīt, Testēšanas veicēja pienākums ir regulāri – vismaz divas reizes mēnesī, mēneša 15. un 30.datumā, pārbaudīt Dienesta tīmekļa vietnē ievietoto Dokumentāciju. |  |
|  |  |
| **4. Informācijas konfidencialitāte** |  |
|  |  |
| 4.1. Līdzēji nedrīkst izpaust jebkādu no TESTA VIDES iegūto informāciju, tajā skaitā informāciju, kas satur personas datus, kā arī informāciju, kas attiecas uz tehniskā pieslēguma un TESTA VIDES darbināšanas niansēm (turpmāk tekstā – konfidenciāla informācija) nevienai fiziskai vai juridiskai personai, izņemot: |  |
| 4.1.1. līdzēju nodarbinātos, piemēram, uz darba līguma, uzņēmuma līguma, autoratlīdzības līguma, pilnvarojuma vai cita tiesiska pamata, kuriem šī informācija ir nepieciešama, lai pildītu Līguma noteikumus, šajā gadījumā konfidenciālā informācija izpaužama tikai gadījumā, ja konkrētā persona ir rakstveidā apņēmusies šo informāciju nelikumīgi neizpaust un neveidot konfidenciālas informācijas kopijas, kā arī neizpaust konfidenciālo informāciju arī pēc nodarbinātības tiesisko attiecību izbeigšanās (Parakstīts Līguma 2.pielikuma „Apliecinājums”) un tikai tādā apjomā, kāds nepieciešams attiecīgā Līguma noteikuma izpildei; |  |
| 4.1.2. normatīvajos aktos noteiktajos gadījumos tiesībsargājošām iestādēm uz rakstiska pieprasījuma pamata, identificējot konfidenciālās informācijas izpaušanas laiku, izpaudēju, saņēmēju (pārstāvi, amatpersonu) un saturu. |  |
|  |  |
| 4.2. Līdzēji nodrošina: |  |
| 4.2.1. normatīvajos aktos noteikto personas datu aizsardzību; |  |
| 4.2.2. informācijas konfidencialitātes un datu aizsardzības prasību ievērošanu no Līdzēju darbinieku, auditoru, revidentu un citu saistīto personu puses, kam dati ir vai var būt pieejami uz tiesiska pamata. |  |
|  |  |
| **5. Nepārvarama vara** |  |
|  |  |
| 5.1. Līdzēji tiek atbrīvoti no atbildības par Līguma nepildīšanu, ja tā rodas pēc Līguma noslēgšanas nepārvaramas varas rezultātā, kuru attiecīgais Līdzējs (vai Līdzēji kopā) nevarēja ne paredzēt, ne novērst, ne ietekmēt, un, par kuras rašanos tas nenes atbildību, tas ir, stihiskas nelaimes, kara darbība, terora akti, blokāde, civiliedzīvotāju nemieri, streiki, sakaru un kredītiestāžu darbība, normatīvie akti, valsts pārvaldes un pašvaldības institūcijas rīcība un to pieņemtie dokumenti. Līdzēji var vienoties arī par citu papildu apstākļu attiecināšanu nepārvaramas varas apstākļiem un lūgt to konstatēt citai kompetentai un neatkarīgai institūcijai. |  |
|  |  |
| 5.2. Līdzējs, kurš atsaucas uz nepārvaramas varas apstākļiem un to attiecināšanu uz Līguma izpildi, nekavējoties par to rakstveidā informē otru Līdzēju, paziņojot par konkrētajiem apstākļiem, to iespējamo rašanās laiku un ietekmi uz Līguma izpildi. |  |
|  |  |
| 5.3. Pastāvot nepārvaramas varas apstākļiem, Līdzēji lemj un vienojas par Līguma turpmāku izpildi. |  |
|  |  |
| **6. Strīdi un paziņojumi** |  |
|  |  |
| 6.1. Strīdi, kas rodas saistībā ar Līguma izpildi, tiek risināti savstarpējās sarunās, ja sarunu rezultātā strīds netiek noregulēts, tas tiek izšķirts Latvijas tiesu instancēs Latvijas ārējos normatīvajos aktos noteiktajā kārtībā (materiālās normas). |  |
|  |  |
| 6.2. Ar sarunām Līguma izpratnē tiek saprasts: |  |
| 6.2.1. elektroniskā sarakste starp Līguma 1.pielikumā noteikto Dienesta un Testēšanas veicēja kontaktpersonu, noteiktajām elektroniskā pasta adresēm; |  |
| 6.2.2. sarunas klātienē, Līdzējiem sastādot un parakstot attiecīgu sarunu gaitas un būtības protokolu; |  |
| 6.2.3. savstarpējā sarakste ierakstītās vēstulēs vai vēstulēs, uz kurām ir apliecinājums par vēstules saņemšanu. Par ierakstītās vēstules saņemšanas brīdi Līguma izpildē tiek uzskatīta septītā diena pēc vēstules nodošanas pastā;  6.2.4. savstarpējā sarakste elektroniskās vēstulēs, kas ir parakstītas ar drošu elektronisko paraktu un satur laika zīmogu. Par elektroniski parakstītas vēstules saņemšanas brīdi Līguma izpratnē tiek uzskatīta otrā dienā pēc vēstules nosūtīšanas. |  |
|  |  |
| 6.3. Savstarpējās Līdzēju attiecības, kas netika paredzētas parakstot Līgumu, ir regulējamas saskaņā ar Latvijas Republikā spēkā esošajiem normatīvajiem aktiem. |  |
|  |  |
| 6.4. Testēšanas veicējs ir atbildīgs un apņemas atlīdzināt tiešos zaudējumus, kas radušies Dienestam vai trešajai personai Testēšanas veicēja darbinieku un Līguma izpildē iesaistīto trešo personu, kā arī citu ar Testēšanas veicēja saistīto personu, kurām Testēšanas veicējs ir devis piekļuvi pieslēgumakontam, prettiesiskas rīcības (darbības vai bezdarbības), rupjas neuzmanības vai Līguma noteikumu pārkāpumu rezultātā. |  |
|  |  |
| 1. **Citi noteikumi** |  |
|  |  |
| 7.1. Fizisko personu datu apstrādes likuma izpratnē Dienests ir uzskatāms par sistēmas pārzini, bet Testēšanas veicējs – par personas datu operatoru. Šis noteikums piemērojams, izvēloties tehniskos risinājumus, kuri turpmākās ekspluatācijas laikā var vai varētu tikt iesaistīti reālu personas datu apstrādē. |  |
|  |  |
| 7.2. Jebkuri Līguma grozījumi, papildu vienošanās, pielikumi stājas spēkā tikai tad, kad tie ir noformēti rakstiski un tos ir parakstījuši abi Līdzēji. Izmaiņas Līguma 1.pielikumā „Testēšanas veicēja pieprasījums TESTA VIDES piekļuvei” un 3.pielikumā „Testēšanas veicēja izvēlētie standarti”, ja Testēšanas veicējs aktualizē nepublicētu standartu (Līguma 7.5.punkta pēdējais teikums), netiek noformētas kā Līguma grozījumi, bet tiek veiktas, precizējot 1. un 3.pielikumu un precizējumu (abu Līdzēju parakstītu) pievienojot katram Līguma eksemplāram. |  |
|  |  |
| 7.3. Līdzēju juridiskā statusa maiņas gadījumā tiesību pārņēmēji darbojas saskaņā ar šī Līguma noteikumiem. |  |
|  |  |
| 7.4. Dienestam ir tiesības nekavējoši atslēgt jebkuru ar TESTA VIDI saistītu servisu, gadījumā, ja Dienests konstatē potenciālu drošības apdraudējumu. Pēc minētās darbības veikšanas Dienests par atslēgumu informē Testēšanas veicēju. |  |
|  |  |
| 7.5. Testēšanas veicēja pienākums HIS izstrādāšanā un visās darbībās, kas saistītas ar TESTA VIDI, ir ievērot noteiktu, Testēšanas veicēja brīvi izvēlētu projekta pārvaldības, sistēmu analīzes, programmatūras koda rakstīšanas, testēšanas un jebkuru citu procesu, saistītu ar līguma izpildi, veikšanas standartu, kuru identificējošā informācija norādāma šā Līguma 3.pielikumā un uzskatāma par saistošu un nemaināmu visā līguma spēkā esamības periodā. Gadījumā, ja Testēšanas veicēja izvēlētais standarts ir iekšējs vai publiski nepieejams, Testēšanas veicējam ir pienākums Līguma 3.pielikumā pievienot pilnu izmantotā standarta teksta, algoritmu, blokshēmu un jebkuru citu ar standartu saistīto komponentu kopiju un apņemties regulāri paziņot par izmaiņām standartā (veikt aktualizāciju). |  |
|  |  |
| 7.7. Ja kāds no Līdzējiem konstatē darbības, kas apdraud informācijas drošību (informācijas konfidencialitāti, integritāti vai pieejamību), tas nekavējoties veic pasākumus iespējamo kaitīgo seku novēršanai, tajā skaitā, informācijas resursu pieejamības bloķēšanu, par ko nekavējoties nosūta paziņojumu attiecīgajām Līdzēju kontaktpersonām. |  |
|  |  |
| 7.8. Testēšanas veicēja pienākums pēc Dienesta pieprasījuma ir 10 (desmit) darba dienu laikā Dienestam iesniegt rakstveida atskaiti par testēšanas gaitu, paveikto darbu, konstatētajām nepilnībām, ierosinājumiem un atbildi uz citiem Dienesta uzdotajiem jautājumiem. |  |
|  |  |
| 7.9.Testēšanas veicējs ir atbildīgs, lai visas personas, kurām Testēšanas veicējs ir devis piekļuvi TESTA VIDEI, aizpilda Līguma 2.pielikumā norādīto „Apliecinājumu”. Testēšanas veicēja pienākums ir 10 (desmit) dienu laikā no līguma noslēgšanas brīža, vai jaunas personas piesaistīšanas gadījumā no personas pielaišanas TESTA VIDEI brīža, Dienestā iesniegt personas aizpildītu „Apliecinājumu”. Šis noteikums ir piemērojams visos gadījumos neatkarīgi no tā, kāda ir starp Testēšanas veicēju un personu, kurai Testēšanas veicējs devis piekļuvi TESTA VIDEI, pastāvošo attiecību juridiskā forma, piemēram, darba līgums, uzņēmuma līgums, autoratlīdzības līgums, pilnvarojums u.c. |  |
|  |  |
| 7.10. Līgums ir sagatavots latviešu valodā 2 (divos) identiskos eksemplāros, katrs uz 10 (desmit) lapām. Pretrunu gadījumā Līguma teksts latviešu valodā uzskatāms par noteicošo. Līgumam ir 3 (trīs) pielikumi: |  |
| 7.10.1. 1.pielikums – „Testēšanas veicēja pieprasījums TESTA VIDES piekļuvei” uz 2 (divām) lapām; |  |
| 7.10.2. 2.pielikums – „Apliecinājums” uz 1 (vienas) lapas; |  |
| 7.10.3. 3.pielikums – „Testēšanas veicēja izvēlētie standarti” uz \_\_ (\_\_\_\_\_\_\_\_\_\_\_\_\_\_) lapas (-ām). |  |
| * 1. Viens no Līguma eksemplāriem glabājas Dienestā, bet otrs pie Testēšanas veicēja. Abiem Līguma eksemplāriem ir vienāds juridiskais spēks. |  |
|  |  |
| 1. **Līdzēju juridiskās adreses un paraksti** |  |

|  |  |  |
| --- | --- | --- |
| **8.1 Nacionālais veselības dienests:** |  | **8.2** **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_:** |
| Reģistrācijas Nr. 90009649337 |  |  |
| Adrese: 31 k-3 Cēsu Street, Riga, LV-1012 |  |  |
|  |  |  |
| Direktors: |  | \_\_\_\_\_\_\_\_\_\_\_\_\_\_\_\_\_\_\_\_\_\_\_: |
| \_\_\_\_\_\_\_\_\_\_\_\_\_\_\_Ā.Kasparāns |  | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |

|  |  |  |
| --- | --- | --- |
| 1. pielikums | |  |
| 202 .gada \_\_\_\_.\_\_\_\_\_\_\_\_\_\_ | |  |
| Līgumam Nr.\_\_\_\_\_\_\_\_\_\_\_\_ | |  |
|  | |  |
| **„Testēšanas veicēja pieprasījums TESTA VIDES piekļuvei”** | |  |
|  |  |
| **Informācija par Testēšanas veicēju** |  |

**Vispārīga informācija:**

|  |  |
| --- | --- |
| **Iestāde** |  |
| **IP adrese, no kuras notiks testa vides izmantošana** |  |
| **HIS nosaukums un īss apraksts** |  |

**Kontaktpersonas sadarbības jautājumu risināšanai:**

|  |  |
| --- | --- |
| **Vārds** |  |
| **Uzvārds** |  |
| **Iestāde** |  |
| **Amats** |  |
| **Tālrunis** |  |
| **E-pasts** |  |
| **Loma projektā** |  |

|  |  |
| --- | --- |
| **Vārds** |  |
| **Uzvārds** |  |
| **Iestāde** |  |
| **Amats** |  |
| **Tālrunis** |  |
| **E-pasts** |  |
| **Loma projektā** |  |

**Kontaktpersonas testēšanas jautājumu risināšanai:**

|  |  |
| --- | --- |
| **Vārds** |  |
| **Uzvārds** |  |
| **Iestāde** |  |
| **Amats** |  |
| **Tālrunis** |  |
| **E-pasts** |  |
| **Loma projektā** |  |

|  |  |
| --- | --- |
| **Vārds** |  |
| **Uzvārds** |  |
| **Iestāde** |  |
| **Amats** |  |
| **Tālrunis** |  |
| **E-pasts** |  |
| **Loma projektā** |  |

**Testējamā funkcionalitāte:**

|  |
| --- |
|  |
|  |
|  |
|  |
|  |
|  |
|  |
|  |

|  |  |
| --- | --- |
| Nacionālais veselības dienests: | Testēšanas veicējs: |
| \_\_\_\_\_\_\_\_\_\_\_\_\_\_\_\_\_\_\_\_\_\_Ā.Kasparāns | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |

|  |  |  |  |  |  |
| --- | --- | --- | --- | --- | --- |
| 2. pielikums | |  |  | | |
| 202 .gada \_\_\_\_.\_\_\_\_\_\_\_\_\_\_ | |  |  | | |
| Līgumam Nr.\_\_\_\_\_\_\_\_\_ | |  |  | | |
|  |  | | |  |
| APLIECINĀJUMS |  | | |  |
| par informācijas neizpaušanu un personas datu apstrādi |  | | |  |
|  |  | | |  |
|  |  | | |  |
| Es, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, personas kods \_\_\_\_\_\_\_\_\_\_\_\_\_\_\_\_\_\_\_, izmantojot Nacionālā veselības dienesta pārziņā esošo Vienotās veselības nozares elektroniskās informācijas sistēmas testa vidi, apņemos nelikumīgi neizpaust testēšanas laikā iegūto informāciju, tai skaitā neizpaust trešajām personām informāciju par konstatētajām nepilnībām, informāciju, kas satur personas datus, kā arī informāciju, kas attiecas uz tehniskā pieslēguma un Vienotās veselības nozares elektroniskās informācijas sistēmas testa vides darbināšanas niansēm, kā arī neveidot minētās informācijas kopijas (arī pēc darba tiesisko vai citu darba līgumā noteikto attiecību izbeigšanās). |  | | |  |
| Apzinos, ka par šīs apņemšanās neievērošanu varu tikt saukts/a pie atbildības saskaņā ar normatīvajiem aktiem. |  | | |  |
|  |  | | |  |
| 202\_.gada \_\_\_.\_\_\_\_\_\_\_\_\_\_\_\_ |  | | |  |
|  |  | | |  |
|  |  | | |  |
| \_\_\_\_\_\_\_\_\_\_\_\_\_\_\_\_\_\_ |  | | |  |
| (paraksts) |  | | |  |
|  |  | | |  |
|  |  | | |  |
| Apliecinu, ka piekrītu savu personas datu apstrādei Vienotajā veselības nozares informācijas sistēmas testa vidē sistēmas testēšanas vajadzībām, tajā skaitā manu personas datu nodošanai trešajām personām, kas ir iesaistītas Vienotajā veselības nozares informācijas sistēmas testēšanā. Esmu informēts, ka varu atteikties no savu personas datu apstrādes Vienotajā veselības nozares informācijas sistēmas testa vidē, rakstveidā informējot par to Nacionālo veselības dienestu. |  | | |  |
|  |  | | |  |
|  |  | | |  |
| 202\_.gada \_\_\_.\_\_\_\_\_\_\_\_\_\_\_\_ |  | | |  |
|  |  | | |  |
|  |  | | |  |
| \_\_\_\_\_\_\_\_\_\_\_\_\_\_\_\_\_\_ |  | | |  |
| (paraksts) |  | | |  |
|  |  | | |  |

|  |  |
| --- | --- |
|  |  |
| Nacionālais veselības dienests: | Testēšanas veicējs: |
| \_\_\_\_\_\_\_\_\_\_\_\_\_\_\_\_\_\_\_\_\_\_Ā.Kasparāns | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |

|  |  |
| --- | --- |
| 3. pielikums |  |
| 202 .gada \_\_\_\_.\_\_\_\_\_\_\_\_\_\_ |  |
| Līgumam Nr.\_\_\_\_\_\_\_\_\_ |  |
|  |  |
| **„Testēšanas veicēja izvēlētie standarti”** |  |

|  |  |
| --- | --- |
|  |  |
| Nacionālais veselības dienests: | Testēšanas veicējs: |
| \_\_\_\_\_\_\_\_\_\_\_\_\_\_\_\_\_\_\_\_\_\_Ā.Kasparāns | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |